 סימן ה - באיזה יום דנין ובאיזה זמן ביום. ובו ה' סעיפים:
אין דנין בע''ש ובעי''ט ואם הזמינו לבעל דין לבא לב''ד א''צ לבא ואפילו הזמינו לבא אחר שבת ויו''ט ולא בא אין קונסין אותו: {הגה: ויש מי שכתב דעכשיו בזמן הזה דנין בע''ש ובעי''ט משום בטול מלמדין ודוקא לענין ממון יש להקל דהפקר ב''ד הפקר אבל בדבר איסור אין להקל (ת''ה סי' רכ''ד והגהות סמ''ק) ונ''ל דדוקא דרך אקראי לפעמים אבל אין קובעים ב''ד בע''ש ובעיו''ט וכן נוהגין:} אין קובעין זמן בניסן ותשרי למי שאינו בעיר לבא לדון אבל אם הזמינו בניסן ותשרי לבא אח''כ קונסין אותו אם לא בא: {הגה: וי''א דאין לקבול בבית הכנסת בניסן ולא בימים נוראים אפי' על בני כפרים שבאו למנין אלא קבעינן להו זמנא אחר הרגל ואם יש דחייה ורמאות דנין לאלתר (מרדכי ר''פ הגוזל בתרא והגהות מיימוני) ויש מקומות שנהגו שאם התחילו לדון קודם ניסן ותשרי קבעינן זמנא אף בהם והיכא דנהוג נהוג (פסקי מהרא''י סימן ר''ז):} אין דנין בלילה בתחלת דין אבל אם התחילו לדון דיני ממונות ביום גומרין בלילה (וי''א דאם עברו ודנו בלילה דיניהם דין) (רשב''ם):